
R A P O R T
pentru adoptarea unei hotărâri privind actualizarea 
„Strategiei Integrate de Dezvoltare Urbană a Orașului Deta, județul Timiș, 2022-2030”.


Planificarea strategică este un proces care se desfășoară în mai multe etape, prin care comunitățile pot să creeze imaginea viitorului, pornind de la condițiile prezente.

Implementarea unei strategii prin care s-au trasat direcțiile de dezvoltare ale comunității locale pe termen mediu sau lung devin imperios necesare. 
În condițiile existenței unei strategii de dezvoltare locală, liderii comunității și comunitatea în ansamblul ei se vor concentra asupra obiectivelor stabilite și a acțiunilor ce trebuie întreprinse pentru atingerea acestor obiective, prin coordonarea și orientarea eficientă a resurselor de care dispun. 
Prin implementarea programelor elaborate, strategia de dezvoltare locală urmărește schimbarea în plan social, o mai bună valorificare a potențialului comunității, precum și orientarea activităților de dezvoltare în concordanță cu progresele înregistrate pe plan local. 
Strategia Integrată de Dezvoltare Urbană a Orașului Deta, județul Timiș, 2022-2030 este un document programatic care va contribui semnificativ la îmbunătățirea tuturor serviciilor oferite cetățenilor. În același timp va reprezenta un motor de dezvoltare economică durabilă prin creșterea gradului de absorbție a fondurilor europene nerambursabile.

Conform Documentul cadru pentru verificarea Strategiilor Teritoriale Integrate și a Planurilor de Mobilitate Urbană Durabilă - Programul Regional Vest 2021-2027, Strategia Integrată de Dezvoltare Urbană a Orașului Deta, județul Timiș, 2022-2030 a fost transmisă pentru verificare către ADR Vest. Prin adresa nr. ADR Vest 2024NOF005647/17.05.2024  s-au făcut o serie de recomandări pentru asigurarea conformității cu acest document. 
Pentru depunerea proiectelor finanțabile prin Programul Regional Vest 2021-2027 se solicită beneficiarilor și depunerea Listei proiectelor prioritare finanțabile prin Programul Regional Vest 2021-2027, aprobate prin hotărâre de consiliu local.
Având în vedere cele prezentate, propunem Consiliului Local al orașului Deta, adoptarea unei hotărâri privind actualizarea „Strategiei Integrate de Dezvoltare Urbană a Orașului Deta, județul Timiș, 2022-2030”.

